Kota Pariaman

Kota Pariaman adolah salah satu kota nan talatak di provinsi Sumatera Barat, Indonesia.

 Sijarah 
Manuruik laporan Tomé Pires dalam Suma Oriental nan ditulih antaro taun 1513 jo 1515,Cortesão, Armando, (1944), The Suma Oriental of Tomé Pires, London: Hakluyt Society, 2 vols. kota Pariaman iko marupokan bagian dari kawasan rantau Minangkabau. Dan kawasan iko alah manjadi salah satu kota palabuahan pantiang di pantai barat Sumatera. Padagang-padagang India jo Eropa datang dan badagang ameh, marica, jo baragam hasia parak dari Darek Minangkabau. Namun pado mulo abaik ka-17, kawasan iko alah barado dalam kadaulatan kasultanan Aceh.Kathirithamby-Wells, J., (1969), Achehnese Control over West Sumatra up to the Treaty of Painan of 1663, JSEAH 10, 3:453-479.

Sairiang jo kadatangan Vereenigde Oostindische Compagnie (VOC) pado taun 1663 nan kudian mandirikan kantua dagang di kota PadangColombijn, Freek (1996), Padang, Cities (Elsevier), Vol. 13, Issue 4, August 1996, pp. 281-288, doi:10.1016/0264-2751(96)00010-8. (Jurnal berbayar) nan kudian pado taun 1668 barasia mangusia pangaruah kasultanan Aceh di sapanjang pasisia pantai barat Sumatera, mulai dari Barus sampai ka KotawanNA, VOC 1277, Mission to Pagaruyung, fols. 1027r-v. Dan kudian pamarintah Hindia Ulando mamusekkan padoknyo di kota Padang, dan mambangun jalua rel kareta api antaro kota Padang jo kota Pariaman, sainggo lambek laun labuahan kapa Pariaman pun mulai kailangan pamornyo.

 Geografi 
Kota Pariaman marupokan hamparan dataran randah nan landai talatak di pantai barat Sumatera jo katinggian antaro 2 sampai ka 35 meter di ateh pamukaan lauik jo laweh daratan 73,36 km² jo panjang pantai ± 12,7 km sarato laweh parairan lauik 282,69 km² sarato 6 buah pulau-pulau kaciak di antaronyo Pulau Bando, Pulau Gosong, Pulau Ujung, Pulau Tangah, Pulau Angso, jo Pulau Kasiak.

Kota Pariaman marupokan daerah nan bariklim tropis basah nan sangaik dipangaruahi dek angin barat dan mamiliki bulan kariang nan sangaik pendek. Curah hujan pertahun mancapai angko sakitar 4.055 mm (2006) jo lamo ari ujan 198 hari. Suhu rato-rato 25,34 °C jo kalambaban udaro rato-rato 85,25 dan kacapatan angin rato-rato 1,80 km/jam.http://www.kotapariaman.go.id  Profil Kota Pariaman  (diakses pada 4 Juli 2010)
 Bateh wilayah 

 Pamarintahan 
jmpl|275px|Balai Kota Pariaman

Kota Pariaman diresmikan sabagai kota otonom dek Menteri Dalam Negeri, Hari Sabarno pado tanggal 2 Juli 2002 manuruik Undang-undang Nomor 12 Tahun 2002 tantang pambantukan kota Pariaman di Provinsi Sumatera Barat.http://www.setneg.go.id Undang-undang Nomor 12 Tahun 2002 Sabalunnyo kota iko bastatus kota administratif dan manjadi bagian dari kabupaten Padang Pariaman manuruik Peraturan pemerintah Nomor 33 Tahun 1986 nan diresmikan tanggal 29 Oktober 1987 dek Mendagri Soepardjo Rustam jo Wali kota partamonyo Drs. Adlis Legan (1987-1993).

 Daftar wali kota 

 Dewan perwakilan 

 Kecamatan 

Kota Pariaman mamiliki 71 (tujuah puluah satu) Kelurahan/Desa nan tagabuang dalam 12 (duo baleh) Kanagarian.

Sampai taun 2008 tacataik 2.952 urang pegawai negeri sipil (PNS) nan bakarajo di lingkuangan pamarintah kota Pariaman, jo rincian 54 urang bapandidikan Pasca Sarjana, 1.049 orang Sarjana, 761 urang jo pandidikan Diploma III, 319 urang D II, 510 urang jo pandidikan SLTA, 24 urang lulusan SLTP dan 16 urang lulusan SD.http://www.kotapariaman.go.id  Jumlah Aparatur  (diakses pado 4 Juli 2010)

 Rujuakan 

 Pautan lua 
  Situs web resmi kota Pariaman  
  Profil Kota Pariaman di situs RegionalInvestment.com

Pariaman